รัฐบาลไทย-ข่าวทำเนียบรัฐบาล-ศธ.รับรองหลักสูตร BTEC ของ Pearson
วันพุธที่ 10 ตุลาคม 2561
ศธ.รับรองหลักสูตร BTEC ของ Pearson
กระทรวงศึกษาธิการ โดยคณะกรรมการพัฒนาหลักสูตรอาชีวศึกษานานาชาติ ให้การรับรองหลักสูตร "Business and Technology Education Council (BTEC)" ของ Pearson จากอังกฤษ เข้ามาสอนอาชีวศึกษาของไทย เป็นหลักสูตรไม่มีการท่องจํา-ไม่มีการสอบแต่เรียนแบบ Case Study
กระทรวงศึกษาธิการ โดยคณะกรรมการพัฒนาหลักสูตรอาชีวศึกษานานาชาติ ให้การรับรองหลักสูตร"Business and Technology Education Council (BTEC)" ของ Pearson จากอังกฤษ เข้ามาสอนอาชีวศึกษาของไทยเป็นหลักสูตรไม่มีการท่องจํา-ไม่มีการสอบ แต่เรียนแบบ Case Studyสร้างระบบคิด วิเคราะห์ ฝึกแก้ปัญหา และนําเสนอได้จบแล้วมีงานทํา รายได้ดี มีโอกาสไปทํางานในเครือข่ายกว่า15ประเทศ ถือเป็นการพลิกโฉมของอาชีวศึกษาไทย
เมื่อวันจันทร์ที่ 8 ตุลาคม 2561นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการพัฒนาหลักสูตรอาชีวศึกษานานาชาติณ ห้องประชุมราชวัลลภโดยมีผู้เข้าร่วม อาทิ ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ, ผศ.วีรสิทธิ์ สิทธิไตรย์ ที่ปรึกษารัฐมนตรีช่วยว่าการกระทรวงศึกษาธิการ (ศาสตราจารย์คลินิก นพ.อุดม คชินทร) และคณะกรรมการพัฒนาหลักสูตรอาชีวศึกษานานาชาติ ซึ่งประกอบด้วยผู้ทรงคุณวุฒิ ภาคเอกชน ภาคอุตสาหกรรม และสภาหอการค้าของต่างประเทศในประเทศไทย
รมว.ศึกษาธิการกล่าวว่า ที่ประชุมได้พิจารณารับรองหลักสูตรBusiness and Technology Education Council (BTEC) ของ Pearsonซึ่งเป็นหลักสูตรอาชีวศึกษาที่เน้นสมรรถนะด้านอาชีพต่าง ๆ โดยจะนําหลักสูตรนี้มาเปิดสอนในสถาบันอาชีวศึกษาของไทยที่มีความพร้อมด้านสถานที่ หลักสูตร และบุคลากร เมื่อจบการศึกษาแล้วจะได้รับการรับรองเช่นเดียวกับหลักสูตร BTEC ในประเทศอังกฤษ
ซึ่งในเบื้องต้น Pearson จะตรวจความพร้อมของสถาบันการอาชีวศึกษาที่สนใจจะเปิดสอนหลักสูตรนี้ พร้อมทั้งคัดเลือก Master Trainers เพื่อเข้ารับการฝึกอบรมจาก BTEC เพื่อทําหน้าที่ฝึกอบรมวิธีการสอนและเนื้อหาวิชาตามมาตรฐานของ BTEC โดยจะมีการประเมินและพัฒนาหลักสูตรอย่างต่อเนื่องทุกปี เพื่อรักษามาตรฐานและพัฒนาหลักสูตรให้ดียิ่งขึ้น
นายวีระชัย เตชะวิจิตร์ คณะกรรมการพัฒนาหลักสูตรฯกล่าวว่า หลักสูตรอาชีวศึกษา BTEC ของ Pearson ประเทศอังกฤษ ได้รับการยอมรับในประเทศต่าง ๆ กว่า 15 ประเทศทั่วโลกล่าสุดกระทรวงศึกษาธิการได้ร่วมกับภาคเอกชนและภาคอุตสาหกรรมนําหลักสูตรดังกล่าวมาเปิดสอนในสถาบันการอาชีวศึกษาของไทย โดยหลักสูตร BTEC เกิดจากการที่ภาครัฐต้องการจัดหลักสูตรให้ตรงกับความต้องการของภาคเอกชน ทั้งด้านสมรรถนะและความรู้ในงาน ที่จะทําให้ภาคเอกชนซึ่งเป็นผู้กําหนดความต้องการ ได้บุคลากรที่สามารถทํางานได้จริง ในขณะเดียวกันภาครัฐก็ผลิตคนให้จบออกไปมีงานทําในภาคเอกชนและภาคอุตสาหกรรม
"จุดเด่นของ BTEC เป็นหลักสูตรที่สอนโดยไม่มีการท่องจําและไม่มีการสอบ แต่เป็นการเรียนการสอนแบบกรณีศึกษา (Case Study) เพื่อสร้างระบบคิด วิเคราะห์ ฝึกแก้ปัญหา และนําเสนอได้ โดยจะเรียนประมาณ 8 วิชา 36 กรณีศึกษา โดย Pearson จะทําหน้าที่พัฒนาและประเมินหลักสูตร และอาจจะมีการปรับเปลี่ยนหลักสูตรตามบริบทที่เปลี่ยนแปลงไปของโลก เพื่อให้หลักสูตรอาชีวศึกษาตรงกับความต้องการของผู้จ้างงาน อย่างไรก็ตาม BTEC ไม่ได้เป็นหลักสูตรที่เข้ามาแทนหลักสูตรประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) แต่ BTEC คืออีกทางเลือกหนึ่งที่เรียนแล้วมีงานทําได้เงินเดือนดี"
ดังนั้น การนําหลักสูตร BTEC เข้ามาใช้ในประเทศไทย ถือเป็นการพลิกโฉมของอาชีวศึกษาจากหน้ามือเป็นหลังมือ พร้อมเป็นการกระจายโอกาสให้เด็กที่จบหลักสูตร BTEC ไปทํางานในเครือข่ายประเทศเหล่านี้ได้ง่ายขึ้นด้วย ทั้งนี้ ผู้แทนของสภาหอการค้าสหรัฐอเมริกา ออสเตรเลีย และเยอรมนี ก็มีแนวทางที่จะเสนอหลักสูตรให้คณะกรรมการฯ รับรองเช่นเดียวกัน
Writtenbyอรพรรณ ฤทธิ์มั่น
Photo Creditยุทธพงศ์ เลือกกลั่นดี
ขอบคุณภาพประกอบPearson
Rewriterนวรัตน์ รามสูต
Editorบัลลังก์ โรหิตเสถียร